JERUSALEMIN MUUREILLA
Valtakunnan evankeliumi, osa 2/4
Shalom Jerusalemista, rakkaat TV-katsojat!
Jatkamme aiheella valtakunnan evankeliumi.
Jeesus puhuu lopun ajasta Matt. 24:14:ssa -
"Ja tämä valtakunnan evankeliumi pitää -
saarnattaman kaikessa maailmassa,-
todistukseksi kaikille kansoille; ja sitten tulee loppu."
Valtakunnan evankeliumi on enemmän kuin -
sanoma syntien sovituksesta ja ikuisesta elämästä.
Se on enemmän kuin perinteinen evankeliumi -
pelastustyöstä, Hengen täyteydestä, paranemisesta ja Herran paluusta.
Se tarkoittaa myös, että Hän tulee perustamaan -
valtakunnan maan päälle.
On tärkeää, että asia on meille selvä.
Monta kertaa olemme antaneet väärän sanoman maailmalle.
Toivomme ja odotamme täältä katoamista.
Raamattu puhuu kuitenkin toivosta, että Jeesus tulee takaisin.
Se on todellinen toivo. Ilm. luku 11:15 sanoo: -
"Maailman kuninkuus on tullut meidän Herrallemme ja -
hänen Voidellullensa, ja hän on hallitseva aina ja iankaikkisesti."
Katsotaan Ilm. 11.
On tärkeää saada oikea näkökulma tulevaisuudesta.
Näin sanotaan Ilm. 11:15:ssa: -
"Ja seitsemäs enkeli puhalsi pasunaan; -
niin kuului taivaassa suuria ääniä, jotka sanoivat: -
"Maailman kuninkuus on tullut meidän Herrallemme -
ja hänen Voidellullensa, ja hän on hallitseva aina ja iankaikkisesti."
Laita tämä jae jääkaapin oveen, rohkaisemaan sinua, -
että olet Voittajan puolella, kun olet ottanut Jeesuksen Herraksesi.
Silloin tiedät, että Hänet on voideltu hallitsemaan maailmaa.
Matt. 19:28:ssa sanotaan, että kun Ihmisen Poika tulee -
ja istuu kirkkautensa valtaistuimella,
syntyy uusi maailma.
Olemme antaneet maailmalle nurjan sanoman.
Olemme puhuneet toivosta, ikään kuin katoaisimme täältä.
Kyse on siitä, että Jeesus tulee takaisin.
Paholainen menettää valtansa tässä maailmassa.
Antikristus tuhotaan, kun Jeesus tulee takaisin.
Paholainen sidotaan tuhanneksi vuodeksi.
Sitten se heitetään tuliseen järveen.
Koko maa tulee täyteen Herran kirkkautta -
ja Hänen tuntemustaan, niin kuin meri on vettä täynnä.
Niin täydellisesti tulee maailma Jumalan vallan alaisuuteen -
Jumalan voidellun kuninkaan, Jeesus Nasaretilaisen, kautta.
Evankeliumi merkitsee ilosanomaa.
Tätä ilosanomaa meidän on saarnattava maailmalle.
Paha ei tule voittamaan.
Sen aikana meitä koetellaan, kummalla puolella seisomme.
Jos valitsemme Jeesuksen, -
pääsemme hänen valtakuntaansa.
Luen tätä koskevan vertauksen.
Vertaus löytyy Luukkaan luvusta 19.
Jeesus kertoi tämän vertauksen leiviskästä, -
kun hän oli matkalla Jerusalemiin viimeisen kerran, -
ennen kuin hän tuli tänne kärsimään ja kuolemaan.
Sakkeus on juuri tullut uskoon. Luuk. 19:11: -
"Ja heidän tätä kuunnellessaan hän puhui vielä vertauksen, -
koska hän oli lähellä Jerusalemia ja he luulivat, -
että Jumalan valtakunta oli kohta ilmestyvä.
Jeesus on Messias, Jumalan Poika.
Meidän ei-juutalaisten on vaikeaa ymmärtää, -
mitä merkitsee, että Jeesus on Messias.
Se tarkoittaa, että hän on Daavidin poika ja hänet on voideltu -
hallitsemaan Daavidin valtaistuimella Jerusalemissa.
Kun Jeesus oli matkalla Jerusalemiin viimeistä kertaa, -
ajateltiin, että nyt Jumalan valtakunta ilmestyy.
Nyt varmaan Jeesus istuutuisi isänsä Daavidin valtaistuimelle.
Hän ajaisi pois sortajat, pakanat, epäjumalanpalvojat -
ja perustaisi Jumalan valtakunnan maan päälle.
Kaikki Jeesuksen opetuslapset tiesivät, -
että se oli Messiaan tehtävä.
Hän istuu, isänsä, Daavidin valtaistuimelle Jerusalemissa.
Siksi nauhoitamme ohjelmat täällä Jerusalemissa.
Daavidin kaupunki ja temppelivuori ovat taustalla.
Tänne Suuren Kuninkaan kaupunkiin -
Jeesus istuutuu valtaistuimelle, * ja syntyy uusi maa.
Miten ihmeellisiä hyviä uutisia nämä ovatkaan!
Valtakunta on luvattu Israelille.
Se leviää yli koko maan Israelin kuninkaan kautta.
On vain yksi Jumalan kansa, joka on otettu Israelin kansaksi.
Vaikka tulemmekin eri kansoista, pakanoiden keskuudesta, -
kuulumme Israeliin, jonka pääkaupunkina on Jerusalem.
Olemme päässeet osallisiksi valtakunnasta, -
kun olemme tunnustaneet Jeesuksen Herraksemme.
Kun Jeesus lähestyi Daavidin kaupunkia, -
luultiin, että nyt valtakunta ilmestyisi näkyvästi.
Hän sanoi: "Eräs jalosukuinen mies lähti matkalle -
kaukaiseen maahan saadakseen itsellensä kuninkuuden -
ja sitten palatakseen."
Tämä kertoo siitä, että muualla on toinen päämaja, -
jossa istuu hän, jolla on lopullinen valta.
Siinä päämajassa ja sen valtaistuimen edessä -
kuninkaan täytyy saada kuninkaallinen arvonsa.
Sen jälkeen hän voi nousta valtaistuimelle.
Jeesus oli kuuliainen Isälle -
aina kuolemaan asti.
Kauhistuttavin rangaistus siihen aikaan oli -
kuolema ristillä.
Koska hän oli kuuliainen katkeraan loppuun asti, -
Jumala herätti hänet kuolleista.
Hän sai nimen, joka on kaikkia muita nimiä korkeampi.
Hän nousi ylös taivaaseen ja istuu Isän oikealla puolella.
Siellä hänet on asetettu kuninkaaksi.
Hän palaa takaisin maahan ja ottaa paikkansa -
luvattuna Messiaana isänsä Daavidin valtaistuimella.
Silloin maailman kuninkuus on tullut meidän Herrallemme.
Luetaan eteenpäin.
"Ja hän kutsui luoksensa kymmenen palvelijaansa, -
antoi heille kymmenen leiviskää ja sanoi heille: -
'Asioikaa näillä, kunnes minä tulen'."
Olemme saaneet hänen palvelijoinaan leivisköjä käyttöömme.
Meitä koulutetaan hallitsemaan Messiaan kanssa, kun hän tulee.
Siksi meidän tulee asioida leivisköillämme.
On tärkeä pysyä uskollisina Jumalan antamalle kutsumukselle.
Jeesus ottaa maailman valtaansa yhdessä pyhiensä kanssa, -
jotka ovat seuranneet häntä opetuslapsina.
Katsotaan Matt. 19:28: -
"Niin Jeesus sanoi heille: -
'Totisesti minä sanon teille: siinä uudestisyntymisessä, -
jolloin Ihmisen Poika istuu kirkkautensa valtaistuimella..."
Tämä ei ole vielä tapahtunut, koska ei ole vielä uutta maata.
"Koko luomakunta vapautetaan, -
turmeluksen orjuudesta -
Jumalan lasten kirkkauden vapauteen."
Sitä vapautta koemme Jumalan lapsina jo hengessämme.
Sitten pääsemme toiseen ulottuvuuteen, -
jossa ruumiimme lunastetaan. Saamme kirkastetut ruumiit.
Jeesuksen tulon yhteydessä koko luomakunta uudestisyntyy.
"...jolloin Ihmisen Poika istuu ...valtaistuimella, -
saatte tekin, jotka olette minua seuranneet, -
istua kahdellatoista valtaistuimella -
ja tuomita Israelin kahtatoista sukukuntaa."
Jeesus hallitsee niiden kanssa, -
jotka ovat uskollisesti palvelleet häntä.
Jeesus kutsuu Luukkaan vertauksessa luokseen palvelijat, -
kun hän saapuu kuninkaana.
Ennen lähtöään hän antoi palvelijoilleen 10 leiviskää, -
jotta nämä asioitsisivat niillä.
"Mutta hänen kansalaisensa vihasivat häntä -
ja lähettivät lähettiläät hänen jälkeensä sanomaan: -
'Emme tahdo tätä kuninkaaksemme'.
Ja saatuansa kuninkuuden ja palattuansa -
hän käski kutsua eteensä ne palvelijat, -
joille hän oli antanut rahat..."
Apt. 2:ssa Pietari sanoo,
että opetuslasten ylle vuodatettu Pyhä Henki oli todiste siitä, -
että Jeesus oli voideltu taivaassa Pyhällä Hengellä.
Hän oli saanut Pyhän Hengen öljyä ylleen kuninkaiden lailla.
Kun hänet oli voideltu öljyllä, voideltiin myös hänen ruumiinsa, -
hänet Herrakseen tunnustavat ihmiset.
Siihen ruumiiseen kuulumme, kun uskomme Jeesukseen.
Helluntai todisti Jeesuksen taivaallisista kruunajaisista.
Hän sai kuninkuutensa.
Nyt hän odottaa Isän oikealla puolella, -
että kaikki hänen vihollisensa asetetaan hänen jalkojensa alle.
Kuolema menettää valtansa ylösnousemuksen yhteydessä, -
kun hän tulee takaisin.
Jae 15: "...saadakseen tietää, -
mitä kukin oli asioimisellaan ansainnut.
...ensimmäinen...sanoi: -
'Herra, sinun leiviskäsi on tuottanut kymmenen leiviskää'.
'Hyvä on, sinä hyvä palvelija: -
koska vähimmässä olet ollut uskollinen, -
niin saat vallita kymmentä kaupunkia'."
Saamme hallita Herran kanssa.
Viisi leiviskää saanut sai hallittavaksi viisi kaupunkia.
Viimeinen palvelija oli vain säilyttänyt leiviskäänsä.
Hän piti leiviskän antajaa ankarana miehenä.
Herra tuomitsi palvelijan hänen omien sanojensa mukaan.
Palvelija olisi voinut laittaa rahat pankkiin kasvamaan korkoa.
On tärkeää asioida lahjoilla, jotka Jumala on meille antanut.
Ollaan uskollisia Jeesukselle ja palvellaan Jumalan valtakuntaa.
Valmistellaan hänen tulemustaan.
Vertaus jatkuu näin: -
Yhden leiviskän saaneelta otettiin leiviskä ja annettiin toiselle.
Herralle valitettiin siitä.
Herra vastasi: "Jokaiselle, jolla on, annetaan...
Mutta viholliseni, jotka eivät tahtoneet minua kuninkaaksensa, -
tuokaa tänne ja teloittakaa minun edessäni.'"
Ei kannata ruveta kapinaan Jeesuksen kuninkuutta vastaan.
Psalmissa 2 lukee: -
"Maan kuninkaat ja kansat nousevat, -
Herraa ja hänen voideltuansa vastaan.
'Katkaiskaamme heidän kahleensa...'"
Tuo kapina tarttuu koko maailmaan.
Siihen emme saa osallistua, -
vaan olla uskollisia Karitsalle ja hänen Sanalleen.
Meidän tulee olla alamaisia hänen Sanalleen -
ja pysyä hänelle uskollisina, -
kun hän tulee perustamaan valtakuntansa.
Näitä Jeesuksen sanoja siteerataan Raamatun viimeisissä virkkeissä: -
"Minä olen Daavidin juurivesa ja hänen suvustansa, -
se kirkas kointähti... Minä tulen pian."
Hän painottaa viimeisissä sanoissaan, -
että hän tulee Daavidin poikana ja kuninkaana.
Hän ei ensimmäisellä kerralla tullut hallitsevana kuninkaana -
vaan kärsivänä palvelijana. Hän kuoli Jumalan uhrilampaana.
Kun hän saapuu, hän tuomitsee koko maailman.
Voideltu kuningas tuomitsee oikein ja vanhurskaasti.
Jollemme ole alamaisia hänelle ja hänen Sanallensa, -
meidät voidaan hakata hänen tullessaan kappaleiksi.
Hän on pidättänyt tuomioitaan, kunnes armon aika päättyy.
Se päättyy silloin, kun Jeesus tulee takaisin.
Silloin synti tuomitaan.
Haluan sanoa sinulle, katsoja: -
Pysy tarkasti Sanalle alamaisena. Ole sille kuuliainen.
Muuten olet vaarassa joutua hakatuksi kappaleiksi -
yhdessä uskottomien kanssa, jotka eivät saa jäädä Herran kirkkauteen.
Me haluamme olla kuuliaisia hänen evankeliumilleen.
Kuuliaiset saavat istua hänen valtaistuimellaan -
hallitsemassa hänen kanssaan.
Haluan sanoa jotain profetioista.
Nuoruudessani oli paljon eri käsityksiä siitä, -
mitä lopunaikoina tapahtuu ja milloin Jeesus palaa.
Lopulta en enää jaksanut kuunnella näitä eri käsityksiä.
Päätin unohtaa ne ja elää Jeesuksen kanssa nykyhetkessä.
Ajattelin, että muut ratkaiskoot asian itse.
Tämä tapahtui, kun kuuntelin Israelia käsittelevää saarnaa.
Se oli minulle liikaa.
En ymmärtänyt, miksi puhujan mielestä Israel oli niin tärkeä.
En ymmärtänyt Raamatun profetioita.
Viiden vuoden kuluttua Jumala sanoi minulle: -
"Nyt voit alkaa lukea Raamatusta itse, mitä olen siellä sanonut."
Aloin lukea innoissani ensimmäistä Mooseksenkirjaa.
Luin monta lukua joka päivä, -
kunnes tulin Raamatun toiseksi viimeiseen lukuun.
Siinä oli jotain, mikä sai erityishuomioni.
Sitäkin ennen oli eräs asia kiinnittänyt huomioni.
Se oli Psalmi 2.
Siinä kerrotaan kuninkaasta, joka hallitsee kaikkia kansoja.
Se tarttui henkeeni voimakkasti.
Ilmestyskirjan luvusta 21 luin uudesta Jerusalemista, -
joka tuli alas taivaasta, Jumalan kirkkaus mukanaan.
Suljin Raamattuni ja mietin, että onpa merkillistä.
Olin oppinut, että katoamme täältä ja Jeesus tulee hakemaan meidät.
Sen jälkeen meillä ei ole maan kanssa enää mitään tekemistä.
Mutta tässä sanottiin, että taivaallinen Jerusalem, -
joka kuvaa Karitsan morsianta,
laskeutuisi taivaasta tänne maan päälle.
Luin innokkaasti viimeisen luvun loppuun asti nähdäkseni, -
milloin kaupunki katoaa ylös jälleen.
Se oli ainut suunta, josta olin saanut pienestä asti kuulla.
Me menemme taivaaseen. Jeesus hakee meidät sinne.
Mutta yhdessäkään jakeessa ei sanottu kaupungin lähtevän ylös.
Ymmärsin, että Jumalan suunnitelma meitä varten -
päättyy täällä maan päällä.
Maa on oleva täynnä kirkkautta. Tänne valtakunta tulee.
Jumala tulee asumaan meidän keskellemme, -
kuten hän eli Aadamin ja Eevan kanssa paratiisissa.
Ilosanoma tulevasta valtakunnasta liittyy Israeliin.
Jeesus on voideltu Israelin kuninkaaksi.
Sitä sana Messias merkitsee.
Daavidille oli luvattu, -
että hänen jälkeläisensä istuu hänen valtaistuimellaan, -
ja hallitsee ikuisesti.
Otetaanpa Luuk. 1.
Enkeli Gabriel ilmestyy silloin Marialle eli Mirjamille.
Luen Luuk. 1:30-32:sta.
Enkeli sanoi Marialle, että tämä oli saanut armon Jumalan edessä.
Maria synnyttäisi pojan, jonka nimeksi tuli antaa Jeesus.
Jeesus on hepreaksi Jeshua, hyvin kaunis nimi.
Se tarkoittaa Jumalan pelastusta.
"Hän on oleva suuri, ja hänet pitää kutsuttaman Korkeimman Pojaksi, -
ja... Jumala antaa hänelle -
Daavidin, hänen isänsä, valtaistuimen."
Daavid sai asiasta lupauksen.
Sitten enkeli sanoi Marialle, -
että lupaus Daaavidin pojasta toteutuu Jeesuksessa.
Lopuksi Jeesus sanoo:
"Minä olen Daavidin juurivesa, hänen jälkeläisensä.
Minä tulen pian."
Hänet korotettiin taivaaseen, ja hän sai kuninkaan arvon.
Hän tulee takaisin suurena Kuninkaana.
Hän ei palaa enää kärsivänä palvelijana -
vaan kuninkaana, joka istuutuu valtaistuimelleen Jerusalemiin.
Tänne Daavid perusti valtakuntansa.
Sille valtaistuimelle Jeesus istuu, -
kun Jerusalem sovitetaan, kuten profeetat ovat puhuneet.
Temppelistä kumpuaa lähde, joka kastelee koko maan.
Vesi virtaa Kuolleelle merelle ja tekee sen veden terveeksi.
Jeesus tulee kuninkaana maan uudistumisen yhteydessä.
Tätä sanomaa täytyy julistaa, -
jotta maailma olisi valmis vastaanottamaan Kuninkaan.
Apt. 17:ssä apostoleita syytettiin siitä, -
että he käänsivät maailman ylösalaisin ja -
saarnasivat, ettei keisari ollut Herra.
Jeesus-niminen henkilö oli Herra ja Kuningas.
Julistetaan samaa mullistavaa sanomaa, valtakunnan ilosanomaa.
Jumalan siunausta.
Suomennos: Anneli Olin